CELEX: E2015P0034
Language: et
Date: 2015-12-17 00:00:00
Title: EFTA järelevalveameti 17. detsembril 2015 Islandi vastu algatatud hagi (Kohtuasi E-34/15)

16.6.2016   
            
            
               ET
            
            
               Euroopa Liidu Teataja
            
            
               C 216/12
            
         EFTA järelevalveameti 17. detsembril 2015 Islandi vastu algatatud hagi
   (Kohtuasi E-34/15)
   (2016/C 216/09)
   EFTA järelevalveamet, Rue Belliard 35, 1040 Brüssel, Belgia, keda esindavad Carsten Zatschler, Øyvind Bø ja Íris Ísberg, algatas 17. detsembril 2015 EFTA kohtus hagi Islandi vastu.
   EFTA järelevalveamet taotleb, et EFTA kohus:
   
               1.
            
            
               otsustaks, et olles jätnud ettenähtud tähtajaks vastu võtmata Euroopa Majanduspiirkonna lepingu II lisa XXIV peatüki punktis 1a viidatud õigusakti (komisjoni 6. detsembri 2012. aasta direktiiv 2012/46/EL, millega muudetakse Euroopa Parlamendi ja nõukogu direktiivi 97/68/EÜ väljaspool teid kasutatavatele liikurmasinatele paigaldatavate sisepõlemismootorite heitgaaside ja tahkete heitmete vähendamise meetmeid käsitlevate liikmesriikide õigusaktide ühtlustamise kohta), mida on kohandatud EMP lepingu protokolliga nr 1, rakendamiseks vajalikud meetmed ja jätnud EFTA järelevalveameti sellest teavitamata, ei ole Island täitnud kõnealusest õigusaktist ja EMP lepingu artiklist 7 tulenevaid kohustusi;
            
         
               2.
            
            
               kohustaks Islandit kandma menetluskulud.
            
         
      Õiguslik ja faktiline taust ning hagi toetuseks esitatud väited
   
   
               —
            
            
               Hagi aluseks on asjaolu, et Island ei ole 13. juuliks 2015 täitnud EFTA järelevalveameti 13. mai 2015. aasta põhjendatud arvamust, mis käsitleb komisjoni 6. detsembri 2012. aasta direktiivi 2012/46/EL (millega muudetakse Euroopa Parlamendi ja nõukogu direktiivi 97/68/EÜ väljaspool teid kasutatavatele liikurmasinatele paigaldatavate sisepõlemismootorite heitgaaside ja tahkete heitmete vähendamise meetmeid käsitlevate liikmesriikide õigusaktide ühtlustamise kohta) (edaspidi „direktiiv”), millele viidatakse EMP lepingu II lisa XXIV peatüki punktis 1a ja mida on lepinguga kohandatud selle protokolli nr 1 alusel, Islandi siseriiklikus õiguses rakendamata jätmist.
            
         
               —
            
            
               EFTA järelevalveamet väidab, et Island ei ole täitnud direktiivist ja EMP lepingu artiklist 7 tulenevaid kohustusi, jättes selleks ettenähtud aja jooksul vastu võtmata meetmed, mida on vaja direktiivi rakendamiseks.